Pólska knježerstwowa koalicija rozpadnyła – USA reaguja na nowy zakoń
Waršawa. Chětro njewočakowano rěčnik knježerstwa pólsku zjawnosć minjenu wutoru informowaše, zo je knježerstwowa koalicija kraja rozpadnyła. Kriza bě wudyriła, po tym zo je ministerski prezident Mateusz Morawiecki jednoho ze swojich zastupnikow, Jarosława Gowina, pušćił. Gowin bě na to wšěch swojich sobudźěłaćerjow zwołał a zdźělił, zo je zhromadne dźěło z knježacej narodno-konserwatiwnej stronu Prawo a sprawnosć (PiS) skónčene. W tym zwisku Polacy zhonichu, zo wobsteja napjatosće mjez PiS a Gowinom, kiž poměrnje mału stronu Dorozumjenje nawjeduje.
Premier Morawiecki je minjene měsacy po cyłym kraju jězdźił a ludźom program nowonatwara po skónčenju koronakrizy „Pólski porjad“ předstajał. Při tym wón twjerdźeše, zo budźe natwar bjez nowych dawkow móžny. Gowin so tomu spjećowaše, skedźbnjejo na to, zo program PiS k masiwnym zwyšenjam płaćiznow powjedźe a na kóncu k nowym dawkam.
pol_Latn szl_Latn szl_Latn